**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республикаын библиотека удж да документъяслӧн**

**быть колана экземпляр юкӧнын ӧткымын юалӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося кӧч тӧлысь 22 лунӧ

**1 статья.** Пыртны «Коми Республикаын библиотека удж да документъяслӧн быть колана экземпляр юкӧнын ӧткымын юалӧм йылысь»Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 7 №, 331 ст.; 2010, 10 №, 200 ст.; 2014, 17 №, 310 ст.; 35 №, 727 ст.; 2015, 21 №, 279 ст.; 2016, 21 №, 319 ст.) татшӧм вежсьӧмъяс:

1. 4 статьяын:

1) 7 пунктын «(печатнӧй, аудиовизуальнӧй, электроннӧй).» кывъяс вежны «(печатнӧй, аудиовизуальнӧй, электроннӧй);» кывъясӧн;

2) содтыны татшӧм сюрӧса 8 пункт:

«8) документъяс, кутшӧмъясӧс дасьтӧны да кутшӧмъясӧн вӧдитчӧны стандартизация серти национальнӧй системаын, технико-экономическӧй да социальнӧй юӧрлӧн ставроссияса классификаторъяс, правилӧяслӧн сводъяс (водзӧ – стандартъяс).**»**.

2. 6 статья гижны тадзи:

**«6 статья**

1. Документъяс лӧсьӧдысьяс вайӧны печать да юӧр сетан юалӧмъяс серти Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧ тиражлысь медводдза партия йӧзӧдан лунӧ став сикас печатнӧй изданиелысь быть колана экземпляръяссӧ.

2. Документъяс лӧсьӧдысьяс сы могысь, медым водзӧ вылӧ юклыны тайӧ Оланпаслӧн 7 статьяӧн урчитӧм пӧрадокын изданиеяссӧ, вайӧны «Коми Республикаса национальнӧй библиотека»канму учреждениеӧ куим быть колана экземплярӧн татшӧм сикас печатнӧй изданиеяслысь:

1) тиражлысь медводдза партиясӧ йӧзӧдан лунӧ:

роч кывъя республиканскӧй газетъяс;

муниципальнӧй юкӧнъяслысь роч кывъя уна тиража газетъяс да рекламнӧй изданиеяс;

Россия Федерацияса войтырлӧн кывъяс вылын (роч кындзи) да суйӧрсайса кывъяс вылын газетъяс;

2) тиражлысь медводдза партиясӧ йӧзӧдан лунсянь сизим лун чӧжӧн:

роч кывъя небӧгъяс да брошюраяс, журналъяс да водзӧ нуӧдан изданиеяс;

роч кывъя изоизданиеяс, нотнӧй изданиеяс, географическӧй картаяс да атласъяс;

Россия Федерацияса войтырлӧн кывъяс вылын (роч кындзи) да суйӧрсайса кывъяс вылын небӧгъяс да брошюраяс, журналъяс да водзӧ нуӧдан изданиеяс, изоизданиеяс, географическӧй картаяс да атласъяс;

текстъяса листӧвӧй изданиеяс;

диссертацияяслысь авторефератъяс да научнӧй докладъяс сикасын диссертацияяс;

стандартъяс.

3. Документъяс лӧсьӧдысьяс печатнӧй изданиеяслӧн тиражлысь медводдза партиясӧ йӧзӧдан лунсянь сизим лун чӧжӧн вайӧны «Коми Республикаса национальнӧй библиотека»канму учреждениеӧ юӧртан да телекоммуникация везъясӧн вӧдитчӧмӧн электроннӧй формаын печатнӧй изданиелысь кык быть колана экземплярсӧ, кутшӧмъясӧс эскӧдӧма документ лӧсьӧдысьлӧн квалифицированнӧй электроннӧй кырымпасӧн.

4. Документъяс лӧсьӧдысьяс ыстӧны тиражлысь медводдза партиясӧ йӧзӧдӧм бӧрын кык лун чӧжӧн «Синтӧмъяслы Луи Брайль нима Коми республиканскӧй торъя библиотека»канму учреждениеӧ синтӧмъяслы да омӧля аддзысьяслы кык быть колана экземплярӧн.

5. Йӧзӧдтӧм документъяс лӧсьӧдысьяс диссертацияяс доръян да учёнӧй степень сетан, научно-исследовательскӧй да опытно-конструкторскӧй да технологическӧй уджъяс йылысь отчётъяс вынсьӧдан, алгоритмъяс да уджтасъяс дасьтыны помалан лунсянь комын лунӧн вайӧны «Коми Республикаса национальнӧй библиотека»канму учреждениеӧ документъяслысь ӧти быть колана экземплярсӧ.

6. Документъяс лӧсьӧдысьяс вайӧны «Коми Республикаса национальнӧй библиотека»канму учреждениеӧ электроннӧй изданиеяслысь ӧти быть колана экземплярсӧ.

7. Быть колана экземплярӧ вермасны пырны комбинированнӧй документъяс да документъяс, кӧні эм уна пӧлӧс носитель вылын ӧткодь, пасйӧм юӧр.

Быть колана экземплярсӧ, кӧні эмӧсь комбинированнӧй документъяс, колӧ ыставны быть колана экземпляръяс босьтысьяслы ӧти комплектӧн тайӧ Оланпаслӧн тайӧ статья да 8 статья серти.».

3. 7 статья гижны тадзи:

**«7 статья**

1. «Коми Республикаса национальнӧй библиотека»канму учреждение юклӧ тайӧ Оланпасын 6 статьяса 2 юкӧнӧн урчитӧм документъяслысь быть колана экземпляръяссӧ татшӧм пӧрадокын:

1) документъяслысь 1 быть колана экземплярсӧ сетӧны «С.Я. Маршак нима Коми Республикаса челядьлы национальнӧй библиотека» канму учреждениеӧ;

2) документъяслысь 1 быть колана экземплярсӧ сетӧны «Том йӧзлы Коми республиканскӧй библиотека» канму учреждениеӧ.

2. Документъяслӧн быть колана кольӧм экземпляръясыс кольӧны «Коми Республикаса национальнӧй библиотека» канму учреждениеын.**»**.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2022 вося кӧч тӧлысь 28 лун

82-РЗ №